CELEX: E2017J0002
Language: hu
Date: 2017-11-14 00:00:00
Title: A Bíróság ítélete (2017. november 14.) – E-2/17. sz. és E-3/17. sz. egyesített ügyek – EFTA Felügyeleti Hatóság kontra Izland (89/662/EGK irányelv – Állategészségügyi ellenőrzések – Behozatali korlátozások – Nyers és feldolgozott hús, tojás és tej)

15.3.2018   
            
            
               HU
            
            
               Az Európai Unió Hivatalos Lapja
            
            
               C 97/9
            
         A BÍRÓSÁG ÍTÉLETE
   (2017. november 14.)
   E-2/17. sz. és E-3/17. sz. egyesített ügyek
   EFTA Felügyeleti Hatóság kontra Izland
   
      (89/662/EGK irányelv – Állategészségügyi ellenőrzések – Behozatali korlátozások – Nyers és feldolgozott hús, tojás és tej)
   
   (2018/C 97/05)
   Az E-2/17. sz. és E-3/17. sz., EFTA Felügyeleti Hatóság kontra Izland egyesített ügyekben – KÉRELMEK annak megállapítására, hogy Izland nem teljesítette az Európai Gazdasági Térségről szóló megállapodás I. melléklete I. fejezete 1.1. részének 1. pontjában említett – és az EGT–megállapodáshoz annak 1. jegyzőkönyvével, és az I. melléklet ágazati kiigazításaival hozzáigazított – jogi aktus (a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelv), különösen pedig annak 5. cikke alapján fennálló kötelezettségeit azáltal, hogy hatályban tartja a következőket:
   
               i.
            
            
               a 25/1993. sz. izlandi törvény 10. cikkében, továbbá a 448/2012. sz. izlandi rendelet 3–5. cikkében meghatározott, a friss hús és hústermékek behozatalára vonatkozó engedélyezési rendszert;
            
         
               ii.
            
            
               a 25/1993. sz. izlandi törvény 10. cikkében, továbbá a 448/2012. sz. izlandi rendelet 3. cikkének e) pontjában és 4. cikkében meghatározott, a nyers tojás és nyers tojástermékek behozatalára vonatkozó engedélyezési rendszert;
            
         
               iii.
            
            
               a 25/1993. sz. izlandi törvény 10. cikkében, továbbá a 448/2012. izlandi rendelet 3. cikkének f) pontjában, 4. és 5. cikkében meghatározott, pasztörizálatlan tej és pasztörizálatlan tejből készült tejtermékek behozatalára vonatkozó engedélyezési rendszert, valamint a 104/2010. sz. izlandi rendelet 7a. cikke szerint tiltja az importált, pasztörizálatlan tejből készült tejtermékek forgalmazását; valamint
            
         
               iv.
            
            
               a 448/2012. sz. izlandi rendelet alkalmazásával összefüggésben bevezetett olyan igazgatási gyakorlatot, mely előírja az importőröknek a nyilatkozattételt, továbbá a kezelt tojások és a tejtermékek esetében behozatali engedély beszerzését;
            
         a Carl Baudenbacher elnökből, Per Christiansen előadó bíróból és Páll Hreinsson bíróból álló Bíróság 2017. november 14-én ítéletet hozott, melynek rendelkező része a következőképpen szól:
   
               1.
            
            
               Megállapítja, hogy Izland nem teljesítette az Európai Gazdasági Térségről szóló megállapodás I. melléklete I. fejezete 1.1. részének 1. pontjában említett – és az EGT–megállapodáshoz annak 1. jegyzőkönyvével hozzáigazított – jogi aktus (a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelv) 5. cikke alapján fennálló kötelezettségeit azáltal, hogy hatályban tartja a következőket:
               
                           i.
                        
                        
                           a 25/1993. sz. izlandi törvény 10. cikkében, továbbá a 448/2012. sz. izlandi rendelet 3a. cikkében és 4–5. cikkében meghatározott, a friss hús és hústermékek behozatalára vonatkozó engedélyezési rendszert;
                        
                     
                           ii.
                        
                        
                           a 25/1993. sz. izlandi törvény 10. cikkében, továbbá a 448/2012. sz. izlandi rendelet 3. cikkének e) pontjában és 4. cikkében meghatározott, a nyers tojás és nyers tojástermékek behozatalára vonatkozó engedélyezési rendszert;
                        
                     
                           iii.
                        
                        
                           a 448/2012. izlandi rendelet 3. cikkének f) pontjában és 4. cikkében meghatározott, pasztörizálatlan tej és pasztörizálatlan tejből készült tejtermékek behozatalára vonatkozó engedélyezési rendszert, valamint a 448/2012. sz. izlandi rendelet 5. cikkében meghatározott, egyes sajtokra vonatkozó további követelményeket; valamint
                        
                     
                           iv.
                        
                        
                           azt a közigazgatási gyakorlatot, mely előírja a kezelt tojások és a tejtermékek importőreinek az illetékes nemzeti hatóság számára történő adatbenyújtást annak igazolására, hogy a termékeket a nemzeti jogszabálynak megfelelően kezelték.
                        
                     
         
               2.
            
            
               A keresetet ezt meghaladó részében elutasítja.
            
         
               3.
            
            
               Kötelezi Izlandot az eljárás költségeinek viselésére.